මුස්ලිම් ත්‍රස්තවාදීන් ප්‍රහාර එල්ල කරන්නේ මරාගෙන මැරෙන බෝම්බ සහ යුදමය ප්‍රහාරවලින් පමණක් නොවේ. තවත් උපක්‍රම රැසක් ඔවුහු ක්‍රියාවේ යොදවති. ජනයා බහුලව වෙසෙන තැනකට ට්‍රක් රථයකින් හෝ මෝටර් වාහනයකින් කඩාවැදී යටකරගෙන යෑමද අයි.එස් හා ඉස්ලාම් මූලධර්මවාදී සංවිධානවල නව ප්‍රහාරක ක්‍රමයකි. මේ සඳහා පුපුරණ ද්‍රව්‍ය කිසිවක් අවශ්‍ය නොවේ. මෙවැනි ප්‍රහාර වැලැක්වීමද අසීරුය. එවැනි ප්‍රහාර වළක්වා ගත හැක්කේ ජනතාවගේම විමසිලිමත්භාවයෙන් පමණකි. අයි.එස්.අයි.එස්. ත්‍රස්තවාදීන්ගේ තවත් ප්‍රහාරක උපක්‍රමයක් වන්නේ පිහි ඇනුම්ය. යුරෝපීය නගර ගණනාවකදී ඉකුත් කාලයේ මෙවැනි ප්‍රහාර දුසිම් ගණනක් එල්ල විය. 2018 අගෝස්තු 23 වැනිදා ප්‍රංශයේ පැරිස් නගරයේදී මෙවැනි පිහි ප්‍රහාරයකින් කාන්තාවක සහ පිරිමියකු මියගියහ. 2018 නොවැම්බර් 09 වැනිදා ඕස්ට්‍රේලියාවේ මෙල්බර්න් නගරයේදී අයි.එස්. ත්‍රස්තයකු කළ පිහි ප්‍රහාරයකින් එක් අයකු මියගොස් දෙදෙනකුට තුවාල සිදුවිය. මෙවැනි ප්‍රහාර යුරෝපා රටවල් ගණනාවකදී සිදුවිය.
පැරිස් නගරය පිහිටියේ කුමන රටේද?
ප්‍රංශයේ